નવી દિલ્હીઃ આગામી વર્ષે થનારી ચુંટણી અને વર્ષના અંત સુધી મધ્યપ્રદેશ, છત્તીસગઢ અને રાજસ્થાનમાં થનારી વિધાનસભા ચૂંટણી માટે ભાજપે સંપૂર્ણ રીતે કમર કસી છે. પાર્ટીએ વિરોધીઓની મહાગઠબંધનની તૈયારીને જોઈને પોતાની રણનીતિ બનાવવામાં કોઈ કસર બાકી રાખવા નથી માગતી. જેના કારણે મંગળવારે દિલ્હીમાં એક મહત્વની બેઠકનું આયોજન કરવામાં આવ્યું છે. વડાપ્રધાન નરેન્દ્ર મોદી અને ભાજપના અધ્યક્ષ અમિત શાહની અધ્યક્ષતામાં થનારી આ બેઠકમાં ભાજપ શાસિત રાજ્યોના તમામ મુખ્યમંત્રીઓ હાજર રહેવાના છે. પાર્ટી આ બેઠકમાં આગામી ચૂંટણીને લઈને તૈયારીઓ પર મંથન કરશે.